
ACTA PII PP. X 


APOSTOLICAE SUB PLUMBO LITTERAE. 


DE PROVISIONE DIACONIAE 8. CAESAREI IN PALATIO 


PIUS EPISCOPUS 
SERVUS SERVORUM DEI 


Dilecto Filio Nostro Guilelmo, S. Caesarei in Palatio, S. R. E. Dia- 
cono Cardinali, van Rossum nuncupato, salutem et apostolicam bene- 
dictionem. — Cum Nos, venerabilium Fratrum Nostrorum S. R. E. Car- 
dinalium consilio et apostolicae potestatis plenitudine, Te in eiusdem 
S. R. E. Diaconum: Cardinalem duxerimus assumendum, res omnino 
postulat ut e denominationibus Diaconorum Cardinalium propriis unam 
aliquam tibi conferamus; cumque ecclesia S. Caesarei in Palatio, quae 
ex eo numero est, et cui dilectus Filius Noster Joseph S. R. E. Cardi- 
nalis, Prisco nuncupatus, ultimus praesidebat, per Eius dimissionem, e 
Diaconorum in Presbyterorum Cardinalium ordinem transeuntis, in prae- 
sens vacans existat, eidem ecclesiae te praeficere ac eamdem dignitatis 
tuae esse et dici denominationem statuimus. 

Auctoritas quidem et iurisdictio Patrum Cardinalium, qui ab eccle- 
sia S. Caesarei in Palatio denominandi essent, per fel. rec. Clementem 
Papam octavum, decessorem Nostrum, certis de causis, de consensu Car- 
dinalis tune temporis eidem ecclesiae praepositi, iis fuit circumscripta 
finibus, ut ecclesia eiusque bonis ac reditibus uterentur ac fruerentur 
pium Institutum, seu Collegium, quod ipse Clemens octavus condidit 
Acta, vol. 1V, n, 13. — 15-7-912. 

habuitque carissimum, simulque Clerici eidem Collegio praefecti et qui 
Cardinalis Protectoris munere fungeretur. Quas tamen causas quum 
nunc temporis minime valere constet, easque ut nullius roboris habea- 
mus, decernimus beneficium, a fel. rec. decessore Nostro Clemente 
Papa octavo pio Instituto, seu Collegio eiusque Praesidibus et Cardi- 
nali Protectori supra memoratis collatum, esse desiisse, et habendum 
deinceps ac si nunquam concessum fuisset; irritumque propterea et 
nullum, quatenus opus sit, beneficium idem apostolica auctoritate decla- 
ramus. Nos igitur, de praefatorum venerabilium Fratrum Nostrorum 
S. R. E. Cardinalium item consilio, eiusdem apostolicae auctoritatis ple- 
nitudine, dictam ecclesiam S. Caesarei in Palatio cum omnibus et singulis 
suis aedificis, cappellis, domibus, aedibus, proprietatibus, possessionibus, 
membris, pertinentiis, fructibus, reditibus, iuribus, iurisdictionibus, bonis, 
quae ab eadem Diaconia alienari omnino nequeunt, Tibi, dilecte Fili 
Noster, pro tui Cardinalatus denominatione concedimus et assignamus, 
Teque ipsi ecclesiae S. Caesarei in Palatio in Diaconum Cardinalem 
praeficimus, curam, regimen et administrationem eiusdem Diaconiae in 
spiritualibus et temporalibus tibi plenarie committendo, ita ut liceat tibi 
regiminis et administrationis eiusdem ecclesiae S. Caesarei in Palatio, 
ac illius iurium, iurisdictionum ac pertinentiarum dictarum possessio- 
nem, seu quasi possessionem per te, vel per alium aut alios nomine tuo, 
propria auctoritate libere apprehendere et apprehensam retinere, ipsam- 
que ecclesiam S. Caesarei in Palatio in eisdem spiritualibus et tempo- 
ralibus regere et plenissime gubernare. 

Tuum propterea, dilecte Fili Noster, erit dare operam ut divini 
cultus splendor in vetusta Diaconia denuo fulgeat ad maiorem Dei omni- 
potentis gloriam et ad animarum salutem. 

Curam igitur et administrationem, quam Tibi per haec apostolica 
scripta mandamus, sic exercere studebis sollicite, fideliter ac prudenter 
ut ecclesia ipsa S. Caesarei in Palatio gubernatori provido ac vigili admi- 
nistralori gaudeat se commissam; Tuque praeter aeternae retributionis 
praemium Nostram et Sedis apostolicae benedictionem et gratiam inde 
uberius consequi merearis. 

Per praesentes etiam mandamus omnibus eiusdem ecclesiae S. Cae- 
sarei in Palatio ratione tibi subditis personis ut Tibi pareant atque obe- 
diant; alioquin poenas quas Tu statueris in rebelles ratas habebimus, 
et faciemus, auctore Domino, inviolabiliter observari. 

Et insuper ut Cardinalatus dignitati et splendori aptius consulere 
queas, motu proprio et ex mera Nostra liberalitate, deque apostolicae 
potestatis plenitudine, Tibi, etiam postquam pacificam possessionem, 

seu quasi possessionem regiminis et administrationis praefatae ecclesiae 
S. Caesarei in Palatio ac illius bonorum, si quae sint, assecutus fueris, 
facultatem concedimus una cum illa, quando eidem praefueris, omnia 
et singula alia officia et beneficia, quae ex quibusvis concessionibus et 
dispensationibus apostolicis in titulum, commendam, administrationem, 
aut alias quomodolibet obtines, aut in quibus, vel ad quae ius Tibi 
quomodolibet competit, ut prius et quoad vixeris libere et licite reti- 
nendi, ac ius Tibi in illis, vel ad illos quomodolibet competens, prose- 
quendi, constitutionibus et ordinationibus apostolicis, ceterisque con- 
trariis quibuscumque non obstantibus. 

Datum Romae apud sanctum Petrum, anno Domini millesimo non- 
gentesimo undecimo, die trigesima mensis Novembris, Pontificatus Nostri 
anno nono. 


A. Carp. AGLIARDI, S. R. E. Cancellarius. 


VISA 


Loco Plumbi. 
M. Rieer C. A., Not. 


Reg. in Canc, Ap. N. 98. 


EPISTOLA. 


AD R. P. LEOPOLDUM FONCK, S. J., PONTIFICII INSTITUTI BIBLICI PRAESIDEM, 
DE DIPLOMATIS FORMULA DISCIPULIS OPTIME MERITIS AB EODEM INSTI- 
TUTO APOSTOLICA AUCTORITATE TRIBUENDI. 


Dilecte fili, salutem et apostolicam benedictionem. — Ad _ pontifi- 
cium Institutum Biblicum, operi feliciter inchoato fastigium quodammodo 
imponentes, cogitationes iterum curasque convertimus. Cum enim sit in 
exitu primum triennium quo studiorum ibidem curriculum absolvitur, 
neque desint qui periclitata, su, erioribus annis, laudabiliter doctrina se 
pares sentiant ultimo eique maximo subeundo experimento, tempus iam 
postulat ut diploma, cuius impertiendi fecimus Instituto facultatem per 
litteras Iucunda sane die xx martii mcmxt1, qua sit perscribendum for- 
mula decernamus. Eam igitur hisce verbis conceptam volumus: 

« Cum Reverendus Dominus ......... condicionibus omnibus a legibus 
« Pontificii Instituti Biblici requisitis satisfecerit et legitimis Doctorum 
« suffragiis in triplici doctrinae experimento ........ probatus fuerit, vi 
« facultatum ab Apostolica Sede Nobis concessarum, ipsum lectorem 

« seu professorem Sacrae Scripturae declaramus et pronunciamus, eidem- 
« que authenticum documentum hisce concedimus testimonialibus lit- 
« teris, sigillo Instituti ac Praesidis subscriptione munitis ». 

Visa quidem haec est formula Academiae proposito congruere eique 
opinionem conciliare maiorem; cum eorum qui facto periculo statuta 
retulerint suffragia, non doctrinam tantum commendet, sed ius quoque 
iisdem tribuat ad rei biblicae magisterium, suffragantibus Ordinariis, 
gerendum. Inde autem hoc etiam sequetur commodi ut qui diplomate 
aucti sint, docendo, scribendo sibi viam muniant ad academicos gradus, 
quos conferendi uni pontificiae Commissioni Biblicae ius potestatemque 
reservamus. 

Auspex divinorum munerum Nostraeque testis benevolentiae apo- 
stolica sit benedictio, quam tibi, dilecte fili, ceterisque Instituti docto- 
ribus peramanter in Domino impertimus. 

Datum Romae apud S. Petrum, die 1 iunii mcmxu, Pontificatus 
Nostri anno nono. 


PIUS PP. X. 


S. CONGREGATIO CONSISTORIALIS 


PROVISIO ECCLESIARUM. 


Successivis sacrae Congregationis Consistorialis decretis Ssihus 
Dominus Noster Pius PP. X has quae sequuntur ecclesias de proprio 
pastore providit, scilicet: 

6 mati 1912. — Titulari ecclesiae episcopali Clazomensi praefecit 
sac. Patritium T. Ryan, dioecesis Pembrokiensis, ibique vicarium gene- 
ralem et parochum loci vulgo Renfrew. 

11 iunii. -- Titulari ecclesiae archiepiscopali Chersonensi sacerdo- 
tem Donaldum Aloisium Mackintosh, archidioecesis Glasguensis, ibique 
vicarium generalem et praepositum capituli metropolitani. 

18 iunii. — Metropolitanae ecclesiae Bambergensi sac. loannem 
Iacob Hauck, eiusdem dioecesis, ibidem parochum ecclesiae S. Elisabeth 


in civitate Nurnberg. 

24 iunii. — Titulari ecclesiae episcopali Lamiensi sac. loannem 
Mc Intyre, canonicum theologum metropolitanae ecclesiae Birminga- 
miensis, quem constituit Auxiliarem revmhi Eduardi IIsley, archiepiscopi 
Birmingamiensis. 

28 iunii. — Titulari ecclesiae episcopali Azotensi sac. loannem 
Iosephum McCort, archidioecesis Philadelphiensis, ibidem vicarium 
generalem, quem constituit Auxiliarem revihi Edmundi Prendergast, 
archiepiscopi Philadelphiensis. 

— Titulari ecclesiae episcopali Philippopolitanae sac. Georgium 
Gauthier, ecclesiae metropolitanae Marianopolitanae canonicum et paro- 
chum, quem constituit Auxiliarem revmi Pauli Bruchési, archiepiscopi 
Marianopolitani. 


S. CONGREGATIO DE PROPAGANDA FIDE 


I. 
DECRETUM. 


LIMITES PRAEFECTURAE APOSTOLICAE DE ZAMBESE AD ORIENTEM INNOVANTOR. 


Quo melius orientales limites Praefecturae apostolicae de Zambese 
definirentur et contermini Vicariatus Nyassae territorium opportunius 
determinaretur, Emi Patres S. huius Consilii christiano Nomini Propa- 
gando, in plenariis comitiis die 24 vertentis mensis habitis, praedictos 
Praefecturae limites innovandos ac proferendos esse censuerunt, sequen- 
tia ad orientem confinia statuentes: territorium Lusitanicum Mozambicae 
usque ad XV latitudinis meridionalis gradum, deinde Luangwa, Lukasashi 
et Mlembo flumina usque ad angulum meridio-orientalem Congi Belgici. 

Quam sententiam ab infrascripto S. huius Congregationis Secre- 
tario Ssiho D. N. Pio div. prov. PP. X in audientia eiusdem diei relatam, 
Sanctitas Sua in omnibus adprobare ratamque habere dignata est, atque 
praesens ea de re Decretum confici mandavit. 

Datum Romae, ex aedibus S. C. de Prop. Fide, die 28 iunii anni 1912. 


Fr. H. M. Carp. Gorti, Praefectus. 
C. Laurenti, Secretarius. 

Il. 
NOMINATIO EPISCOPI. 


Brevi apostolico nominatus est: 

27 iunii 1912. — Episcopus titularis Tipositanus et Coadiutor cum 
ture futurae successionis Vicarii apostolici Unianiembensis in Africa 
centrali, R. P. Henricus Léonard, e Societate Missionariorum Africae. 


S. CONGREGATIO INDICIS 


Decreto S. Congregationis diei 6 maii proxime elapsi laudabiliter 


se subiecit Aloisius Izs6f. 


Romae, die 8 iulii 1912. 
Thomas Esser O. P., Secretarius. 


SAGRA ROMANA ROTA 


TRANSYLVANIEN. 


NULLITATIS MATRIMONII (PETER-NAGY). 


Pio PP. X feliciter regnante, Pontificatus Dominationis suae anno 
nono, die 1 mati 1912, RR. PP. DD. Ioannes Prior, Ponens, Aloisius 
Sincero et Ioseph Mori, Auditores de turno, in causa « Transylvanien. - 
Nullitatis matrimonii », inter Barbaram Peter, repraesentatam per legiti- 
mum procuratorem ex officio deputatum Henricum Benvignati advocatum, 
et loannem Nagy, interveniente et disceptante in causa vinculi Defensore, 
sequentem tulerunt definitivam sententiam. 


Species facti. - Barbara Peter, unica proles genitorum rusticae con- 
ditionis, cui tota modica eorumdem fortuna obventura erat, dum quin- 
decim eral annorum, promissa fuit in matrimonium sartori cuidam, 
nomine Ioanni Nagy, quem Barbara maxime adversabatur. Cum postu- 
latores, iuxta morem regionis receptum, simul cum lIoanne domum 
paternam puellae ingressi sint ut eam solemniter a patre in uxorem 

Joannis peterent, adstitit illa frigida et tacita et, non obstante sollicita- 
tione postulatoris principalis, manum suam futuro sponso porrigere noluit. 

Eundem dein domum saepius visitantem aegre omnino ferebat, 
atque illi quaevis amoris signa constanter denegabat. Austerae indolis 
pater, parvipendens filiae aversionem, in urgendo matrimonio perstitit, 
et die nuptiarum puellam tristem et plangentem usque ad altare ubi 
caeremonia nuptialis peracta fuit, praeter patriae morem, secutus est. 

Convivio nuptiali moesta interfuit sponsa, et amare plorabat: nec 
verbum sponso dicere voluit; ipse vero coram amicis et parentibus post 
prandium ad saltum conventis, ira succensus, illam ictu pedis ferire 
attentavit. Matrimonium nonnisi vi consummatum est, et vitae consor- 
tium adeo rixis et iurgiis turbatum est ut vir domum parentum, ubi 
coniuges habitabant, bis reliquerit. Reversus dein ad breve spatium, 
novis exorientibus dissidiis, eam tandem octodecim menses post matri- 
monium celebratum deseruit, et civile divortium obtinuit. 

Mortuo puellae patre, ipsa matrimonium nullitate accusavit ex 
capite vis et metus apud curiam dioecesanam, quae matrimonium nul- 
lum atque irritum declaravit, et in gradu appellationis sententia confir- 
mata est a curia metropolitana Calocensi die 13 ianuarii 1910. 

Hodie causa H. S. Ordini diiudicanda proponitur sub consueta dubii 
formula: An constet de matrimonii nullitate in casu? 


Ius quod attinet. - Quamvis in corpore Iuris non extet proprius 
titulus de impedimento dirimente vis et metus, doctrina canonica circa 
naturam huius impedimenti ex variis locis Collectionis Authenticae ab 
auctoribus depromitur, et praesertim ex capitibus 14, 15 et 28 De Sponsal. 
in libro quarto Decretalium. Ita Alexander III (in cap. Cum locum, 14, 
De Sponsal.) decernit: « Cum locum non habeat consensus ubi metus 
« et coactio intercedit, necesse est ut, ubi assensus cuiusque requiritur, 
« coactionis materia repellatur. Matrimonium autem solo consensu con- 
« trahitur, et ubi de ipso quaeritur, plena debet ille securitate gaudere 
« cuius est animus indagandus, ne per timorem dicat sibi placere quod 
« odit, et sequatur exitus qui de invitis solet nuptiis provenire ». Unde 
docent auctores per metum gravem iniuste a causa libera incussum 
ad extorquendum consensum matrimonialem, saltem iure ecclesiastico, 
matrimonium dirimi. Metus gravis esse debet, seu cadens in virum 
constantem, uti exponitur in cap. 15 Veniens, et cap. 28 Consultationi, 
eiusdem tituli. 

Gravis dicendus est metus, si talis est pro persona patienti, qui credit 
_ malum grave sibi probabiliter imminere cui facile occurrere non potest, 

et ex alia parte metum inferens potens est et solitus minas exequi. 
Potest etiam matrimonium irritare metus reverentialis, seu « futuri mali 
existimatio, quod ab his metuimus in quorum potestate sumus » (D’Anni- 
bale, vol. I, n. 138, not. 16), quotiescumque nimirum dici potest metum 
reverentialem patientem imperio coactum patris, domini, etc. matrimo- 
nium contraxisse. Impedimentun, igitur, ex capite metus non habetur ex 
eo quod metum passus matrimonium non contraxisset nisi pater urgeret: 
non enim invitus agit qui ideo facit ut morem alterius gerat: in hoc casu 
vel nullus est metus, vel non est iniuste incussus; siquidem, ut ait San- 
chez (lib. 4, disp. 22, n. 5, citans Goffredum et alios) « non potest pater 
« absolute cogere, sed modica coactione, scilicet increpatione paterna »; 
vel si iniuste incussus fuerit, est tantummodo levis, qui bonis substantia- 
libus matrimonii non obstat. 

Neque ex alia parte requiritur talis coactio in contrahentem ut iste 
consensum solum internum ponat, quin interius consentiat; consen- 
sus enim sub metu gravi datus verus, non simulatus, supponitur, sed 
irritatur propter defectum libertatis requisitae ex metu iniuste incusso 
provenientem. 

Gravitas metus ordinario patebit, ratione habita conditionum et 
circumstantiarum de quibus infra, ex modis coactionis a patre vel domino 
adhibitis, verberibus scilicet, aut minis, aut precibus importunis et instan- 
tissimis. Imo, plerumque huiusmodi verbera vel minae non tam circum- 
stantiae sunt metus reverentialis quam causae metus simpliciter dicti. 
Ad rem D’Annibale (1. c.): « Hune (metum reverentialem) nonnulli 
«esse putant eius, qui solam domini, patris, etc. offensam veretur: 
« alii, contra, eius, qui ab eo metuit aliquid grave: v. g. exhaereditatem, 
« expulsionem, etc. Neutrum plane: non primum quia metus sine peri- 
« culo alicuius damni non intelligitur (L. 6. cap. De his quae vi, Pont. 
« n. 3): non alterum, quia ubi tam grave damnum impendit, timor gravis 
« simpliciter dicendus est ». 

Dubitari nequit indignationem paternam absque minis vel verbe- 
ribus sufficere posse ad gravem metum reverentialem, quippe quae et 
ipsa grave malum esse potest. Ita D’Annibale (I. c.) « Itaque timor reve- 
« rentialis dicitur, cum aliquis patris, domini, etc. indignationem (quae 
« profecto malum est) metuit, licet absint (quod tamen limitat Sanchez 
« De Matrim., lib. IV, disp. 6, n. 7: 11, 12, 13, 14) verbera aut minae. 
« Quae si gravis et diuturna futura sit, malum grave, ideoque et metus 
« gravis, non immerito existimabitur (Sanch., cit. 1, n. 14; Pont. n, 6; 
« Navarr., Sal, 9; 9, 34; Reiffenst. III, 31, 115). Et ut generaliter dixerim 
« quod quis revera fecit coactus paterno imperio (ex c. Puellae 3, qu. 5), 

« aut nimia reverentia (L. 1, 6, Quarum rerum: V. Sanch., n. 16) timore 
« reverentiali fecisse dicendus est ». Sanchez, loc. c., n. 12, habet: 
«Imo censetur metus viri constantis, sine minis, si is cui reverentia 
«debetur nimis crudelis sit, et saevitiam prae se ferat, solitusque 
« saevire sit ubi suae non obtemperatur voluntati. Quia, si minae actu 
« desint, sunt tamen virtute, atque probabilis timor proximae coa- 
« ctionis. Quod sufficere dixi hoc quarto lib. disp. 1, p. 16». Et n. 14: 
« Si enim teneret diuturnam probabiliter fore indignationem, et semper 
« se habituram patrem aut virum valde infestum et indignatum, obie- 
« cturumque passim illam inobedientiam, crediderim esse timorem caden- 
« tem in virum constantem ». Coscius (De separat. thori, lib. 3, cap. 4, 
n. 87): « Matrimonium est nullum sive consensus deficiat propter minas 
« et violentias, sive propter suspicionem tantum indignationis paren- 
« tum ». Huius principii rationem affert sacra Rota coram Ludovisio, 
dec. 374, n. 7: « Tusta metus suspicio pro metu sufficit ex eo quod in 
« matrimonio debet esse liber, non solum a compulsione, sed etiam a 
« timore compulsionis ». Similiter Rota coram Royas (dec. 491, n. 8): 
«In his terminis sufficit metus reverentialis, iuncto periculo mali gravis 
« probabiliter opinati ex sola parentis indignatioue ». 

In foro externo, autem, non praesumitur eiusmodi indignatio esse 
malum grave, neque pro puella, ut notat Gasparri (vol. 2, num. 942, 
ed. 1904), « nisi circumstantiae aliud suadeant, aut accesserit aliquid 
« aliud, v. g. iurgia, minae, preces importunae et instantissimae », etc. 

In circumstantiis vero perpendendis, ex quibus innotescere potest 
utrum pars metum passa putet probabiliter sibi imminere malum grave 
difficulter evitandum, ratio habenda est sexus eiusdem, aetatis, educa 
tionis, indolis, necnon indolis et morum inferentis metum, atque ambo- 
rum ad invicem relationum. Ita monet Instructio S. Officit diei 20 iun. 1883, 
n. 35, 36. « Porro gravitas timoris oritur ex natura minarum, ex quali- 
« tate tum eorum a quibus illae proficiscuntur tum eorum qui eas passi 
« dicuntur quae indoles vim inferentium, quae conditio, qui mores, 
« qua ratione familiam regere consueverint: utrum ad iracundiam et 
« violentiam ita essent proclives ut facile quod minabantur perfice- 
«rent, et animo ita essent duro atque obstinato ut a nemine sibi con- 
« tradici aut consiliis suis impedimenta obiici paterentur. 

Ratio habenda erit primum sexus personae, quae violentiam 
« passa dicitur; facilius enim animus puellae commovetur quam viri: 
« deinde aetatis, educationis, indolis, utrum nempe mitis ac timida fuerit, 
«an fortis et constans; qua ratione in familia vivere consueverit, 
«utrum sub custodia et vigilantia parentum ita ut ab eorum imperio 

« semper et in omnibus penderet, an aliqua libertate frueretur ut et 
« propria sensa exponere et iuxta propriam voluntatem operari potuerit; 
«an parentes eam ita segregaverint ut omnis consilii expetendi facultas 
« eidem adempta fuerit, nec cuiquam eiusdem alloquendae copiam tribue- 
« rint, nisi quos de matrimonio ineundo consilia praebere posse iudica- 
« verint ». 


Factum quod attinet. - Constat ex actis: 

1° patrem Barbarae indole fuisse supra modum absolutum, et matri- 
monium firmiter voluisse; 

2° e contra, Barbaram, puellam quindecim annorum, fuisse paren- 
tibus omnino submissam, et a persona sponsi a patre selecti, ab initio 
usque ad matrimonium celebratum et postea, abhorruisse, atque oblatas 
nuptias sibi invisas esse moestitia et lacrymis, aliisque modis, constanter 
ostendisse ; 

3° non obstante aversione a filia toties demonstrata, patrem omni 
modo institisse ut matrimonium fieret. 

4°. Circumstantiae, denique, matrimonium antecedentes et concomi- 
tantes, nec non immediate subsequentes suadent actricem matrimonium 
sub influxu metus gravis iniisse. 

1°. Ita de patre loquitur testis Pal Stephanus: « Peter Martinum 
«qui vicinus meus erat, sponsae patrem, perbene noveram: homo 
« austerus, pertinax, suae voluntatis acerrimus erat vindex, qui nullam 
« in sua domo praeterquam propriam tolerabat voluntatem, esto quod 
« bona fuerit vel damnifera ». Mater sponsae de marito testatur: « Neque 
« prodiisset patrem a proposito declinare suscipere, quia, uti ex propria 
« mea vita consortiali experta sum, homo durae cervicis erat, atque tam 
« incapacitabilis ut in sua familia nullam praeter propriam toleraret 
« voluntatem, esto quia bona vel infausta fuerit ». 

Actrix ait: « Homo valde austerus erat, nullam praeter propriam 
« voluntatem tolerans ». 

2°. De Barbarae indole, vero, haec in depositionibus habentur. Pal 
Stephanus ait: « Ipsa oratrix, tunc puella valde iuvenis (in sextodecimo 
« anno erat.....), nihil de matrimonio sciens, insuper parentibus valde 
« submissa atque religiose obediens ». Pal Veronica: « Barbara Peter 
« amica mea fuit quidem, et, a parentibus religiose disciplinata, res fami- 
« liares eloqui metuebat ». 

De eiusdem animi repugnantia versus sponsum sibi a patre obla- 
tum modo constanti ab initio usque ad finem ostensa, deponunt plures 
testes. Haec vero praesumptionem facit contra libertatem consensus in 

matrimonio praestiti, ut declarat Rota coram Ludovisio (dec. 326, n. 7 et 
seqq.) « Verisimilitudinem deducendi a nimia aversione ac repugnantia ... 
«quae sicut declarant animum marchionissae alienissimum a dictis 
« nuptiis (L. Si quis. plerique ff. de releg. et sumpt.), ita removent con-: 
« sensum a contractibus ». - Ita actrix: « Pater meus ..... eum (loannem 
« Nagy) ad nostram fecit invitari domum, eumque, quoties advenit, laeto 
« atque benevolo animo suscipere solebat atque omni propensione pro- 
« sequebatur; dum, e contra, ego alieno animo atque rigore passivo tole- 
«rabam eius appropinquandi conatus et experimenta. Nulla cum eo 
« colloquia suscepi, eiusque allocutiones absque ullo responso passive 
« tolerabam ... Et cum nec sexdecim explevissem annos, ac de re matri- 
« moniali nec ideam habuerim, mihi tunc temporis nulla nubendi cupido 
«in mentem incidit, ne alio quidem viro ... loanni Nagy, quem ingratum 
« atque a meo animo alienum sensit tota persona mea ..... Postulatores 
« adveniunt me a parentibus solemniter pro sociali vita cum lIoanne 
« Nagy petendi causa. His, ornato sermone postulantibus, pater meus 
«manum meam lIoanni Nagy sua paterna auctoritate adpromisit, me 
« tamen in vanum interrogarunt, ne verbum quidem vel unam vocem 
« respondi, et quamvis violento gestu me allicere conati sint, nullo pacto 
« me inducere potuerunt ut loanni Nagy propriam meam porrigam 
« manum, quod tamen, a communi omnium consensu atque recepto 
« more regionis huius, expressum est signum consensus libere prae- 
« stiti. Nolui considere ad mensam qua postulatores parentes mei coho- 
« nestarunt de more, sed exii foras; tamen pater meus coégit me ad 
« convivium, neque ausa sum ei repugnare, quia homo valde austerus 
« erat, nullam praeter propriam voluntatem tolerans; tamen cum reces- 
« sissent a limitibus nostris, cunctis manum porrexi ac valedixi, unico 
« Ioanne Nagy excepto ... Tempore proclamationum vero, cum tristitia 
« mea atque animi dolor atque taedium de tali infausto augurio eidem 
« (patri) apprime innotuissent, multo severiori atque implacabili cura 
« invigilavit in me, ne ipsius optata annihilarentur ». 

Similia deponit sponsus: « Ego enim iam eo tempore quo eam in 
« vitae sociam confarreare intenderem, perbene vidi quod ipsa mini- 
« mali propensione in me ferebatur ..... Meis tamen honestis conatibus 
« rigidam opposuit faciem, ita ut in visitationibus meis ne vocem qui- 
«dem mecum fecerit. Dum postulatores mei mecum pro ea expetenda 
« patris eius domum ingressi, adventusque causam explanassent, ipsa 
«ne uno quidem verbo consensum enunciavit, et solus ipsemet pater 
« eius pro suo proprio arbitrio declaravit nobis quod Barbaram mihi in 
« uxorem det atque adpromittat. In sequelam huius, avunculus meus, 

« qui postulatoris mei munere fungebatur, omni humanitate, mox virili 
« quoque energia, conabatur ut ipsam commoveat quatenus in signum 
« consensus mihi manum porrigat - sed frustra omnino - noluit et iterum 
« noluit ... quamvis bene observassem eius tristitiam coram parocho 
« nos examinante, et quod eidem ad propositas quaestiones omni taedio 
« et ingrate respondisset, hoc tamen, pro patris eius opinione, ex vere- 
«cundia atque imperitia deduxi. Proclamationum tempore, dum eos 
« visitarem, rigide suscepit me, ad alloquia mea nil vel parce respondit, 
« manum porrigere consequenter repudiit; in scamno dum mecum.con- 
« sideret, obdormiit; dum abire intenderem, me numquam comitabat, 
« ut moris est, neque valedicebat vel manum mittebat. Iteratis vicibus 
« conabar, ut amasii solent, eam brachio amplectere; at ipsa me toties 
« quoties cum horrore reiecit ». 

Pal Matthaeus deponit: « Vicinus quoque, atque a confirmatione 
« patrinus cum essem Peter Barbarae, tempore proclamationum pluries 
« humaniter visitabam eos; una vice Barbara Pater confidenter reve- 
« lavit mihi, quod nullo pacto in vitae sociam se coniungeret Ioanni Nagy, 
« nisi pater ipsius tam vehementer cogeret eam. Hoc absentibus paren- 
« tibus dixit, quia ipsis, imprimis patre, praesentibus, minime ausa fuerit 
« huiusmodi verba dicere, quia omnino metuebat eos. Equidem consola- 
« tionis causa putabam, quod passim tamen assuescent et adamabunt 
«ad invicem; ad quae ipsa ita respondit, quod homiai tam brutalis cha- 
« racteris prouti Nagy Ioannem cognoverit, assuescere impossibile sit ». 

Mater actricis: « Dum Ioannes Nagy domum nostram frequentare 
« suscepisset, ego et maritus meus benevole recepimus eius visitationes. 
« Minus tamen filia nostra; haec enim nulla cum eo iunxit colloquia, 
«imo eum in scamno reliquit, et, cubiculum appetens, ad nocturnam 
« secessit quietem, ita ut nosmetipsi deberemus cum hospite colloquia 
« continuare, eumdem ad portam comitare ..... Nagy lIoannes cum suis 
« postulatoribus comparuit in nostra domo, atque ad patrem con- 
« versus petiit eam; pater vero sua auctoritate adpromisit eam; ipsam 
« non interrogarunt, sed Ioannis Nagy avunculus cum eam alloqueretur 
«et concitaret ut sponso manum porrigat, omnino recusavit et non 
« porrexit ei manum ... Filia mea sub nuptiarum praeparationibus con- 
« tinue tristis erat, nec tamen vel mihi matri eius quid dicebat, ego 
«tamen non multum curavi eius tristitiam, quia ita opinabam, quod 
«cum valde iuvenis atque inexperta, nescit quare plorat ». 

3°. De patris tenaci proposito ut, non obstante filiae reluctantia, 
matrimonium fieret, testes sequentes loquuntur. Mater actricis ait: « Nec 
« ego, nec pater eius, sed neque Ioannes Nagy, curam habebamus de 

« ipsius (Barbarae) voluntate (respectu matrimonii), ut eam interrogare 
« intenderemus ». Actrix testatur: « Altera die cuncti ad parochum 
« venimus pro respiciendo proclamationum nuntio, deinde ad notarium 
« pagi pro facendo quae sunt de lege civili; et pater meus in utroque 
« loco atque in via severrime incedebat calcaneo meo, ne ad momentum 
« quidem a me discessit, atque acerrimo aspectu minacique facie invi- 
« gilabat ne aliquo modo contra eius voluntatem atque mandatum loqui 
« vel agere possim. Tempore proclamationum vero, cum tristitia mea 
« atque animi dolor atque taedium de tali infausto augurio eidem (patri) 
« apprime innotuisset, multo severiori atque implacabili cura invigilavit 
«in me, ne ipsius optata annihilarentur ». 

Quod vero insolitum erat et admirationem excitabat, utpote contra 
regionis morem, Barbarae pater simul cum sponsis in celebratione matri- 
monii iuxta altare adstitit, ut testantur actrix eiusque mater, loannes Nagy, 
et Pal Matthaeus, qui ait: « lam tunc ex patris insolita assistentia puta- 
« bam aliquid interesse debere, quod non est iuxta consuetum ordinem ». 

Ex matris verbis videretur forte Barbaram haud serio animo resti- 
tisse nuptiis, ubi ait: « Expressis verbis Barbara non enuntiavit nobis 
« quod nollet eum in maritum ». At puella cum esset quindecim annorum, 
unica genitorum proles, quorum voluntati in omnibus semper submissa 
erat, nullum videbat aufugium, et oppositionem monstrabat modo quo 
potuit, tristitia videlicet et lacrimis, et constanti denegatione cuiusvis 
amoris indicii ac plerumque signorum communis caritatis, sponso sibi 
inviso. Ait enim mater: « Neque prodiisset patrem a proposito declinare 
« suscipere, quia uti ex propria mea vita consortiali experta sum, homo 
« durae cervicis erat, atque tam incapacitabilis ut in sua familia nullam 
« praeter propriam voluntatem toleraret, esto quia bona vel infausta 
« fuerit ». Et Pal Stephanus: « Neque ullo modo evitare potuit patris 
« infausta proposita, nam si exempli gratia, ad evitandum hoc matrimo- 
« monium semet qua ancilla ad alienorum domos conferre appetisset, 
« parentes omnino retinuissent eam, erat enim unica filia et unica eorum 
« proles ». Actrix etiam deponit: « Mater mea in omnibus patris mei vota 
« prosequebatur, ei ex hac causa non potui deplorare anxietates meas: 
« nec alicui alii, quia omnino separabant me; moerore atque planctu 
« occulto trudebantur dies, et nullo modo persuadere mihi potui velut 
« possibilem realitatem subsistere ut ego uxor sim Ioannis Nagy ». 

De minis exhaereditationis a patre factis testatur Barbara: « Dum 
« viderem quod omnia serio pararentur ad celebrandas nuptias, apertis 
verbis edixi patri meo quod ego Ioannem Nagy neque tolerare possim, 
eo minus amare, et nolo eum omnino. At ipse, vehementi ira affectus 

« atque acerrimis verbis me afficiens, mandavit atque iussit ut quod ipse 
« vult et imperat, caeca obedientia perficiam, quia secus ob omni hae- 
« reditate me spoliabit, atque e domo eiiciet ». 

Quamvis minae non sint probatae, cum Barbara sit unicus testis 
simul et actrix, eiusdem tamen testimonium, qua parte coactionem 
patris affirmat, a duobus aliis testibus confirmatur, qui deponunt se 
audivisse a Barbara ante matrimonium, se cedere tantummodo iussui 
imperioso patris. Ita Pal Matthaeus: « Una vice Barbara Peter confi- 
« dentialiter revelavit mihi, quod nullo pacto in vitae sociam se coniun- 
« geret Ioanni Nagy, nisi pater ipsius tam vehementer cogeret eam ». 
Et Kovacs Barbara: « In nuptiarum celebratione, dum invitati in domo 
« paterna convenirent ut ad ecclesiam procedant, valde me affecit tri- 
« stitia et moeror sponsae, et cum eam de ista re interrogarem, despe- 
« rato atque demisso animo ita respondit: “Oportet obedire fortiori,, ». 

4° Circumstantiae quae matrimonii celebrationem sive immediate 
antecesserunt sive concomitatae sunt sive subsequutae, suppositis iis 
quae iam deducta sunt, extra dubium ponunt actricem prorsus invitam 
et sub influxu metus gravis consensum expressisse. Ita narrat Pal Mat- 
thaeus, Barbarae patrinus: « Ad nuptias invitatus adfui quum ad templum 
« ire debuisset coetus, et propria aure audivi, dum ipsa sponsa alta voce 
« plorare coepisset, pater eius tota vehementia acclamavit ei: “ Festina 
« properanter, et statim incede, noli ululare ,. Haec omnia me valde 
« afficiebant, quapropter in templo omni sagacitate et attentione prose- 
« quebar copulationis actum. Et revera expertus sum quod responsa ad 
« solitum iuramentum, valde afflicto animo atque moerore confecta, cum 
« animi reluctantia emiserit, neque forte emisisset nisi praesentem patrem 
« timuerit ». 

Narrata insolita praesentia patris ad altare duin nuptiae celebra- 
rentur, pergit: « Sub prandio nuptiali iugiter plorabat, atque nemo unus 
« non vidit tristitiam eius: sero, dum saltassent, sponsus ob hanc eius 
« ingratam animi formam pedis ictu appetiit, et, iuxta aliquorum effata, 
« verberavil eam ». 

Kovacs Barbara ait: « In festivo comitatu, in ecclesia, et in convivio 
« nuptiali valde tristis erat, neque cum sponso neque cum alio colloque- 
« batur, ad saltum quoque aegre tantum contulit se, et ibidem evenit ut 
« a sponso pedis ictu attentaretur, ut aiunt, ideo quia vir quidam iocatus 
«eam amplecteretur ». Alii testes, uterque coniux nimirum, Barbarae 
mater, et Pal Veronica idem factum narrant, séd aliud motivum indicant 
propter quod Ioannes ictu pedis coram toto coetu nuptiali sponsam ple- 
ctere voluit, nempe quod illa cum sponso sive colloqui sive saltare renue- 


S. Romana Rota. 483, 


bat. At parum refert haec diversitas in testimoniis, nam quodcumque seli- 
gatur ex motivis assignatis, factum ipsum aeque ostendit quam aegre vir 
tulerit aversionem erga ipsum a puella publice monstratam, ac proinde 
gravitatem huius aversionis, a quampluribus attestatae, confirmat. 

Conveniunt, autem, fere omnes testes in sponsae moerore atque 
tristitia depingendis sive ante, sive post matrimonii celebrationem, sive 
tempore ipso celebrationis. 

Prima nocte coniugii seorsum concubuerunt: matrimonium, deinde, 
nonnisi vi consummatum est, et Barbara reluctanter semper reddidit 
debitum coniugale, uti ambo coniuges sub iuramento affirmant. Contu- 
bernium numquam pacificum fuit, et adeo fervuerunt rixae ut bis domum 
vir reliquerit, tertia vice, tandem, anno cum dimidio post celebratum 
coniugium, uxorem deseruit numquam reversurus. « Tota eorum vita 
« communis - ait Pal Veronica - infelix atque prorsus intolerabilis erat. 
« Multis vicibus conquerebatur mihi, iterum iterumque repetens effatum, 
« quod ipsam proprii eius parentes infelicem fecissent ». Mater vero 
actricis ait: « Specialiter ipse defunctus maritus meus aegre semet accu- 
« sabat de sua infausta atque perperam agendi ratione ». 

Huiusmodi circumstantiae, narratae in iuratis depositionibus, nobis 
in versione latina transmissis, testium omni suspicicne maiorum, uti 
Ordinarius Transylvaniensis declarat, probant indignationem paternam 
in casu pro tenera puella fuisse malum grave, quod avertere nullatenus 
se potuisse putabat nisi consentiendo matrimonio sibi a patre imposito. 


Quibus omnibus consideratis et mature perpensis, Christi nomine 
invocato, Nos infrascripti Auditores de Turno, pro Tribunali sedentes 
et solum Deum prae oculis habentes, decernimus, declaramus et sen- 
tentiamus: Constare de matrimonii nullitate in casu, seu ad propositum 
dubium affirmative respondemus. 

Ita pronunciamus, mandantes Ordinariis locorum et ministris tri- 
bunalium ad quos spectat, ut executioni mandent hance nostram defini- 
tivam sententiam, et adversus reluctantes procedant ad normam sacro- 
rum Canonum et praesertim Cap. 3, Sess. XXV, de Reform., Concilii 
Trid., iis adhibitis executivis et coércitivis mediis quae magis efficacia 
et opportuna pro rerum adiunctis extitura sint. 

Romae, die 1 maii 1912. 

Ioannes Prior, Ponens. 
Aloisius Sincero. 
Ioseph Mori. 


Sac. T. Tani, Notarius. 


484 Acta Apostolicae Sedis. - Commentarium Officiale. 


SECRETARIA STATUS 


EPISTOLAE. 
I. 


AD R. P. D. IGNATIUM MONTERISI, EPISCOPUM POTENTINUM ET MARSICENSEM, 
OB PRIMUM LUCANIAE CATHOLICORUM CONVENTUM. 


Illhmo e Reviho Monsignore, 


La lieta notizia dei primo Convegno regionale dei cattolici della 
Basilicata che la S. V. [lla e Reva mi ha testé partecipato, costituisce 
una bella prova della pastorale sua attivita ed io non ho mancato di 
darne, giusta i suoi desideri, notizia al S. Padre, per ottenerne l’alta 
Sua approvazione. Ella sa bene quanto Sua Santita abbia a cuore 
l'azione cattolica in Italia. Appena percid occorre che Le dica che l’augusto 
Pontefice si congratula vivamente con Lei della salutare iniziativa e fa 
i migliori voti di prospero successo. E questo sara per certo pari all’aspet- 
tazione, se, come é dovere, nel promuovere e dirigere l’azione cattolica si 
tenga fiso lo sguardo alle sapienti norme tracciate nella memoranda 
Enciclica Il fermo proposito. Ma di questo rende sicuri I’ illuminato zelo 
di V. S. e lannunziato intervento delle Presidenze delle cinque Unioni 
Cattoliche. Ond’é che al S. Padre altro non rimane che accompagnare 
con felici auguri i lavori del Convegno e pregare il Signore che li bene- 
dica e li renda fecondi di frutti copiosi e duraturi. Della benedizione di 
Dio sia pegno l’apostolica benedizione, che Sua Santita invia di cuore 
a V.S. ed a quanti prenderanno parte al Convegno. 

Con sensi di sincera stima passo al piacere di raffermarmi 

Della S. V. Illma Revma 

21 giugno 1912. 


Servitore 
R. Carp. MERRY DEL VAL. 

II. 


AD R. P. D. CAROLUM M. A. DE CORMONT, EPISCOPUM ATURENSEM, DE LIBRO 
QUI INSCRIBITUR « LA VOCATION SACERDOTALE » EDITO A REVMO CANO- 
NICO IOSEPHO LAHITTON, EIUSDEM DIOECESEOS. 


Monseigneur, 


En raison des dissensions qui se sont produites 4 l’occasion du 
double ouvrage du chanoine Joseph Lahitton sur La vocation sacerdo- 
tale, et de l’importance de la question doctrinale y soulevée, Notre Trés 
Saint-Pére le Pape Pie X a daigné nommer une Commission spéciale 
d’Emes Cardinaux. 

Cette Commission, aprés avoir mirement examiné les arguments 
en faveur de l'une et de l’autre thése, a prononcé, dans sa réunion 
pléniére du 20 juin dernier, le jugement suivant: 

_« Opus praestantis viri Iosephi canonici Lahitton, cui titulus La 
« vocation sacerdotale, nullo modo reprobandum esse; imo, qua parte 
« adstruit: 1° Neminem habere unquam ius ullum ad ordinationem ante- 
« cedenter ad liberam electionem episcopi. - 2° Conditionem, quae ex 
« parte ordinandi debet attendi, quaeque vocatio sacerdotalis appellatur, 
nequaquam consistere, saltem necessario et de Jege ordinaria, in 
interna quadam adspiratione subiecti, seu invitamentis Spiritus Sancti, 
«ad sacerdotium ineundum. - 3° Sed e contra, nihil plus in ordi- 
« nando, ut rite vocetur ab episcopo, requiri quam rectam intentionem 
« simul cum idoneitate in iis gratiae et naturae dotibus reposita, et per 
eam vitae probitatem ac doctrinae sufficientiam comprobata, quae 
« spem fundatam faciant fore ut sacerdotii munera recte obire eius- 
demque obligationes sancte servare queat: esse egregie laudandum ». 

Sa Sainteté Pie X a pleinement approuvé, dans l’audience du 26 juin, 
la décision des Eminentissimes Péres, et Elle me charge d’en donner 
avis 4 Votre Grandeur qui voudra bien la communiquer A son sujet 
M. le chanoine Joseph Lahitton, et la faire insérer ex integro dans la 
Semaine Religieuse du Diocese. 


a 


a 


Je prie Votre Grandeur, Monseigneur, d’agréer |’assurance de mes 
sentiments trés dévoués en Notre-Seigneur. 
Rome, 2 juillet 1912. 


R. Carp. Merry DEL VAL. 


Acta, vol. IV, n. 13. — 15-7-912. 

DIARIUM ROMANAE CURIAE 


SACRA CONGREGAZIONE DEI RITI. 
CONGREGAZIONE ANTIPREPARATORIA. 


[1 giorno 2 luglio 1912, presso i’'Emo e Rmho signor Cardinale Ponente, 
Luigi Oreglia, si é tenuta la Congregazione Antipreparatoria dei sacri Riti, 
nella quale i Rimi Prelati Officiali ed i Consultori Teo!ogi hanno discusso e 
dato il loro voto sopra un miracolo, che si attribuisce alla intercessione del 
Ven. Servo di Dio Giuseppe Cottolengo, sacerdote secolare, Fondatore della 
Piccola Casa della Divina Provvidenza in Torino. 


CONGREGAZIONE ORDINARIA. 


ll giorno Y luglio 1912, nel Palazzo apostolico Vaticano, si é tenuta la 
Congregazione Ordinaria dei sacri Riti, nella quale al giudizio degli Emi 
e Revihi Signori Cardinali, componenti la medesima, furono sottoposte le 
seguenti materie: 

I. Introduzione della Causa di Beatificazione e Canonizzazione della 
Serva di Dio Lucia Filippini, Fondatrice e Superiora dell Istituto delle Maestre 
Pie Filippini. 

Il. Conferma di culto da tempo immemorabile prestato al Servo di 
Dio Pietro della Guardia, dell’Ordine dei Frati Minori, chiamato Santo o Beato. 

Ill. Concessione ed approvazione dell’Officio e Messa propri in onore 
di S. Macrina Vergine, sorella di S. Basilio. 


SEGRETERIA DI STATO. 
AVVISO. 


La Direzione dell’ Annuario Pontificio prega vivamente gli Illmi e Revmi 
Monsignori Arcivescovi e Vescovi di voler farle pervenire in tempo utile le 
schede relative ai dignitari ecclesiastici e laici insigniti di Pontificie distin- 
zioni, appartenenti alle loro rispettive diocesi, e di significare il nome dei 
defunti, in conformita delle lettere circolari di Sua Eminenza il Sig. Cardinale 
Merry del Val, Segretario di Stato. Li prega inoltre di voler controllare e, 
ove occorra, rettificare le date di nascita e le altre indicazioni riguardanti le 
loro persone. 

Roma, 15 giugno 1912. 

NOMINE. 
Con Biglietti della Sevreteria di Stato il Santo Padre si é degnato di 
nominare: 


4 Luglio 1912. — Mons. Giovanni Maria Zonghi, Presidente della Pon- 
tificia Accademia dei Nobili Ecclesiastici. 


Con Brevi della Segreteria di Stato il Santo Padre si é degnato di 
nominare : 


Assistente al Soglio Pontificio: 
6 Luglio 1912. — Mons. Tommaso Kennedy, Vescovo tit. di Adrianopoli 
e Rettore del Collegio Americano degli Stati Uniti, in Roma. 
Protonotario Apostolico ad instar participantium : 


28 Giugno 1912. — Il Rev. Mons. Filippo Moriconi, della diocesi di 
Sulmona. 


Prelati domestici di S. S.: 


27 Giugno 1912. — Mons. Edmondo Scholz, Canonico Onorario di Bre- 
slavia. 
1 Luglio. — Mons. Alfonso Lauter, della diocesi di Coira. 


Con Biglietti della Segreteria di Stato, il Santo Padre si é degnato di 
nominare: 


Cameriere Segreto Partecipante. 


3 Luglio 1912. — Mons. Alberto Arborio Mella di Sant’ Elia. 


Cameriere Segreto Soprannumerario. 


1 Luglio 1912. — Mons. Andrea Croci Landucci, Uditore della Nunzia- 
tura apostolica del Brasile. 


Camerieri d'Onore in abito paonazzo. 


1 Imuglio 1912. — Mons. Attilio Pizzi, della diocesi di Padova. 
8 Luglio. — Mons. Pietro Tondinelli, della diocesi di Sabina. 

ONORIFICENZE. 


Con Brevi della Segreteria di Stato, il Santo Padre si é degnato di 
conferire le seguenti onorificenze: 


La Gran Croce dell’Ordine di S. Gregorio Magno, classe civile. 
3 Luglio 1912. — Al Sig. Giacomo J. Ryan, di Filadelfia. 


La Commenda dell’Ordine di S. Gregorio Magno, classe civile: 


27 Giugno 1912. — Al Sig. Carlo Halla, Console Austro-Ungarico a 


Monastir. 
— Al Sig. Cav. Giovanni Diepen, di Valkenbourg, nella diocesi di Rure- 


monda. 
5 Iuglio. — Al Sig. Antonio Sarazin Destailleurs, di Lilla. 


Il Cavalierato dell’Ordine di S. Gregorio Magno, classe civile: 


24 Giugno 1912. — Al Sig. Camillo Maria Letourneurs, della diocesi 


di Laval. 

— Al Sig. Leone Maria Francesco Treton de Voujuas-Langan, della 
stessa diocesi. 

3 Luglio. — Al Sig. Avvocato Bartolomeo Seganti, dell’ archidiocesi di 


Bologna. 
5 Luglio. — Al Sig. Eugenio Danbresse-Vanheulle, di Lilla. 

